Companiile de distribuție ale grupului PPC fuzionează sub denumirea Rețele Electrice România
Rețele electrice anunță că de pe 30 noiembrie 2024 companiile de distribuție a energiei electrice Rețele Electrice Muntenia, Rețele Electrice Dobrogea și Rețele Electrice Banat, parte a grupului PPC în România, fuzionează sub numele Rețele Electrice România, potrivit unui comunicat remis redacției. Fuziunea companiilor într-o singură entitate legală urmărește optimizarea operațiunilor specifice la nivelul celor 3 regiuni unde operează, prin eficientizarea modului de alocare a resurselor și reducerea complexității administrative.